ঘাটাইল থানার ভারপ্রাপ্ত কর্মকর্তা (ওসি) কামাল হোসেন জানান, গত বছরের ১৭ আগষ্ট ঘাটাইল থানার দেওলাবাড়ি গ্রামের সাবিনা আকতার নামের ১৮ বছরের এক মেয়েকে কাজ দেয়ার কথা বলে বাড়ি থেকে ফুঁসলিয়ে নিয়ে যায় ওই গ্রামের এক নারী। তাকে কয়েকদিন ঢাকায় বাসাবাড়িতে কাজ করিয়ে ভারতে পাচার করা হয়। এ ঘটনায় পাচার হওয়ার ওই মেয়ের স্বামী ঘাটাইল থানায় একটি সাধারণ ডায়েরী করেন। কিছুদিন আগে মেয়েটি ভারত থেকে পাচারকারী নারী আয়শা আক্তার আশাকে মোবাইলে ফোন দেয়। এ ঘটনা জানতে পেরে মেয়েটির স্বামী র‌্যাবকে বিষটি জানায়। ওই ফোনের সুত্র ধরেই র‌্যাব অভিযানে নামে। পাচারকারী আয়শা আক্তার আশাকে গ্রেপ্তার করে।